ผมเป็นเล็บขบ ก็เลยไปตัดกับทางร้าน พอตัดเสร็จช่วงแรกๆก็หายแต่หลังจากนั้นอาทิตย์นึงก็กลับมาเป็นอีก ผมต้องไปตัดทุกๆอาทิตย์เลยครับ มันมีวิธีที่ทำให้หายขาดเลยมั้ยครับ เรื่องแช่น้ำร้อนก็แช่บ้างบางครั้ง ส่วนใหญ่ เวลาจะล้างแผลก็ล้างด้วยแอลกอฮอล์กับเบตาดีนตลอดนะครับ
สวัสดีค่ะ เล็บขบ คือภาวะที่ขอบเล็บด้านข้างงอกลึกลงไปในผิวหนังของนิ้ว เกิดได้กับทุกเล็บทั้งเล็บมือและเล็บเท้า แต่ที่พบบ่อยคือ นิ้วโป้งเท้า อาการคือปวดและกดเจ็บตรงบริเวณข้างเล็บ เมื่อมีการติดเชื้อแบคทีเรียแทรกซ้อน จะบวมและแดง และมีหนองได้สาเหตุของเล็บขบ มักมาจากการตัดเล็บผิดวิธี คือตัดโค้งเข้าไปในเนื้อขอบเล็บ เมื่อเล็บงอกจึงงอกลงไปในเนื้อข้างๆ ได้ หรือเกิดจากการใส่ถุงเท้าใส่ถุงเท้าหรือรองเท้าที่คับเกินไป จนไปกดเล็บเท้า รวมถึงการที่เท้าเปียกบ่อยๆ ผิวหนังข้างเล็บจะนิ่ม ทำให้เล็บงอกลึกลงไปได้ง่ายดังนั้น หากอาการเล็บขบเกิดขึ้นซ้ำๆ บ่อยๆ ก็ควรตัดเล็บให้ถูกต้อง คือไม่ควรตัดโค้งเข้าไปถึงเนื้อขอบเล็บ ซึ่งก็ควรตัดเอง ไม่ควรไปทำเล็บที่ร้านค่ะ และควรเลือกใส่รองเท้าที่เหมาะสม ไม่รัดหน้าเท้าแน่นจนเกินไป และไม่ควรทำให้เท้าเปียกชื้นบ่อยๆ ค่ะ